Mə́lú mázu, Yákɔb a yi lám miǹkǎŋ, Ísraɛ̂l a yi sam, a ngawúm bisɔsɔŋ, a yi dzálā sí ai bibumá. 7Yə a ngábímī bɔ́ ḿból á ngābímī ébá bə́ bímiŋi bɔ́ ? Yə a ngátugi bɔ́ ḿból ā tuugi ébá bə́ ngátugi bɔ́ ? 8A ngátsíg ńtōl wábán éyɔŋ a ngátsídan bɔ́, éyɔŋ ǎ kúligi bɔ́ átān. A ngábódō bɔ́ ai ngul evúndū dzíé, ámǒs évúndū yā ńnam kídí. 9Éyə̄ hḿ étɔm Yákɔb yáyi fímibǎn nālá, ńdɔ m̀fí yā bidzǔgá míńsə́m míé ó nə̄ nâ: a yi bəlan ai məkɔ́g yā balatâr anə́ zəzə̌ ngɔg mə́lóŋ yā bə́ mān bwé, tɔ məndíe mə́ ńkálán, tɔ ndə̌m məkə̌ŋ, təgě fə yén dzam ziŋ nálā.